**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O OBRAZLOŽENEM MNENJU O KANDIDATU ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 53.a člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21)

*PREDLAGATELJ:*

Odbor za družbene dejavnosti, Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Občina Renče-Vogrsko je dne 6. 4. 2022 s strani Sveta zavoda Osnovne šole Lucijana Bratkoviča Bratuša Renče (v nadaljevanju: Svet zavoda) prejela zaprosilo, naj v skladu z določili 53. a člena Zakona o organizaciji in financiranju vzgoje in izobraževanja poda obrazloženo mnenje lokalne skupnosti o kandidatu, ki izpolnjuje zahtevane pogoje za ravnatelja. Občina je dolžna skladno s sedmo točko tega člena podati obrazloženo mnenje v roku 20 dni od dneva, ko je bila zanj zaprošena, sicer se šteje, da lahko svet o izbiri odloči brez tega mnenja.

Razlogi za sklic dopisne seje:

* na podlagi zakonskih določil je potrebno podati obrazloženo mnenje lokalne skupnosti v roku 20 dni od dneva, ko je bila le-ta zanj zaprošena, (zakonski rok za podajo mnenja se zaključi 25. 4. 2022),
* naslednja redna seja Občinskega sveta je planirana v maju,
* Svet zavoda namerava izvesti sejo o izvolitvi in imenovanju ravnatelja dne 25. 4. 2022.

*RAZLOGI ZA SPREJETJE:*

Sedanjemu ravnatelju zaradi upokojitve mandat preneha z dnem 30. 4. 2022, zato je potrebno imenovati novega ravnatelja.

*OCENA STANJA:*

Svet zavoda je zaprosil za podajo obrazloženega mnenja o kandidatu Zoran Jovićević, Vipavska cesta 98, Nova Gorica.

V dogovoru s Svetom zavoda je bila dne 14. 4. 2022 v Dvorani Zorana Mušiča Kulturnega doma Bukovica izvedena predstavitev navedenega kandidata, na katero so bili povabljeni občinski svetniki, člani delovnih teles Občinskega sveta, predstavniki ustanovitelja v Svetu zavoda, Svet zavoda, Svet staršev in ostali starši ter delavci zavoda.

Istega dne po predstavitvi kandidata sta Komisija za mandatna vprašanja, volitve in imenovanja in Odbor za družbene dejavnosti na prvi skupni seji, na katero so bili povabljeni tudi predstavniki občine v Svetu zavoda (od treh vabljenih predstavnikov se je skupne seje udeležila le Anka Sošnja Pregelj), obravnavala prijavo in predstavitev navedenega kandidata za potrebo priprave ustreznega obrazloženega mnenja. Na podlagi razprave in dejstva, da je potrebno javnemu zavodu dostaviti obrazloženo mnenje najkasneje do 25. aprila, ko Svet zavoda namerava izvesti sejo o izvolitvi in imenovanju ravnatelja, so člani obeh delovnih teles soglasno sprejeli naslednje sklepe:

1. Kandidatu g. Zoranu Jovićeviću se naj ne poda pozitivnega mnenja k imenovanju za ravnatelja z naslednjo obrazložitvijo: »Kandidat za ravnatelja sicer izpolnjuje formalne pogoje za imenovanje, ne izpolnjuje pa vsebinskih. Iz predstavitve kandidata in odgovorov na vprašanja na osebni predstavitvi izhaja, da g. Jovićević ni izkazal, da v vsebinskem smislu izpolnjuje pogoje za ravnatelja z dobrimi vodstvenimi kompetencami, izkazalo pa se je tudi, da nima nobenih vodstvenih izkušenj. G. Jovićević tudi nima opravljenega izpita za ravnatelja.«
2. Dne 19. aprila naj se skliče dopisna seja Občinskega sveta, z zaključkom 21. april ob 15. uri, na kateri naj svetniki obravnavajo predlog sklepa o obrazloženem mnenju,
3. KMVVI in Odbor predlagata Občinskemu svetu, naj sprejme sklep o obrazloženem mnenju v predlaganem besedilu.

*CILJI IN NAČELA:*

Občina Renče-Vogrsko bo v zakonskem roku podala obrazloženo mnenje skladno z določili 53. a člena Zakona o organizaciji in financiranju vzgoje in izobraževanja. S podajo mnenja bo izkazala tudi svoj interes, ki se nanaša na imenovanje ravnatelja.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I za družbene dejavnosti

*Predlog akta:*

Na podlagi 53. a člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21) in 8. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ dopisni seji dne \_\_\_\_\_\_\_\_\_sprejel naslednji

**SKLEP O OBRAZLOŽENEM MNENJU O KANDIDATU ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

1. člen

Občinski svet podaja javnemu zavodu Osnovna šola Lucijana Bratkoviča Bratuša Renče naslednje obrazloženo mnenje o kandidatu za ravnatelja:

Občinski svet kandidatu Zoranu Jovićeviću ne podaja pozitivnega mnenja k imenovanju za ravnatelja Osnovne šole Lucijana Bratkoviča Bratuša Renče.

**Obrazložitev**: Kandidat za ravnatelja sicer izpolnjuje formalne pogoje za imenovanje, ne izpolnjuje pa vsebinskih. Iz predstavitve kandidata in odgovorov na vprašanja na osebni predstavitvi izhaja, da g. Jovićević ni izkazal, da v vsebinskem smislu izpolnjuje pogoje za ravnatelja z dobrimi vodstvenimi kompetencami, izkazalo pa se je tudi, da nima nobenih vodstvenih izkušenj. G. Jovićević tudi nima opravljenega izpita za ravnatelja.

1. člen

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

Tarik Žigon,

Župan